****

**Referat fra FAU-styremøte**

**Tidspunkt:** 11.09.25 kl. 18.00 - 20.00

**Sted:** Teams

**Til:** FAU-styret Rasta skole (Spond) og skolens ledelse (epost)

**Møteleder:** Elisabeth Offerdal

**Referent:** Norun Reppe Bell

**Til stede**

**Leder (midlertidig):** Hans Olav Misje Jenssen

**Nestleder:** Elisabeth Offerdal

**1.trinn:** Ikke til stede

**2.trinn:** Ikke til stede

**3.trinn:** Camilla Bråten

**4.trinn:** Ikke til stede

**5.trinn:** Suada Hadzalic

**6.trinn**: Ikke til stede

**7.trinn**: Norun Bell

**Agenda**

**Info fra leder v/ Hans Olav Misje Jenssen**

**Tilgang på konto**: Hans Olav har ikke fått tilgang til FAU-konto enda og må få signatur fra hun som står som leder av Rasta FAU i Brønnøysundregisteret. Det er derimot mange år siden hun var leder. Hans Olav skal følge opp dette med å få ny leder for Rasta FAU i Brønnøysund. Sannsynligvis får vi ikke dette på plass før vi får referatført ny fast leder og referatet må sendes inn til Brønnøysundregisteret

**Dorthe blir 50**: FAU sponser epletre fra elevene til henne – vedtatt enstemmig av styret.

**Skjermbrukutvalg**: Det er viktig med tett kontakt mellom styret og dette utvalget. Viktig at denne gruppa bidrar til bedre samarbeid mellom skolen og foreldre, og foreldre i mellom. Være tydelige på at skjermbrukutvalget jobber med hvordan skjerm brukes på fritida, skolen må styre selv hvordan de bruker nettbrett i undervisningen. Be skjermbrukutvalget hjelpe til hvordan de samarbeider mellom skole og foreldre for å lære mer om hvordan regulere skjermbruken på fritida. Dette blir ikke en diskusjon for årsmøtet.

**Trinnrepresentanter**: Trinnrepresentantene i styret er kontaktperson for de ulike gruppene i FAU.

Kontaktgruppe for trinnrepresentantene, vedtatt på et tidligere møte, er slik:

1.trinn: trafikk

2. trinn: SFO

3. trinn: sosialt utemiljø

4. trinn: 17. mai

5. trinn: sosialkomite

6. trinn: natteravn

7. trinn: valgkomite

**Utvalg/grupper i FAU**: Forslag om at styret velger/trekker representanter til alle utvalg/grupper og fordeler slik at alle FAU-representanter har en rolle i FAU-arbeidet, og så får folk heller bytte seg i mellom. Vedtatt. Vi må også sjekke vedtektene til FAU – hva står der om de gruppene. Også lurt å få vara-LFAU. **Norun** setter opp et forslag til fordeling på gruppene. **Suada** undersøker SU-vervet, om det skal være to i SU, leder + en til, i så fall tilbyr Hans Olav å fortsette i SU, i tillegg til å være i LFAU og økonomiansvarlig.

**Spond**: **Elisabeth** legger alle i styret inn i alle undergrupper til FAU. Styret blir også med å administrere for å hjelpe til. Anbefaler alle å slå av varsler på disse gruppene.

**FAU-epost**: Hele styret bør ha tilgang. Utført.

**Allmøtet**: I invitasjonen bør det stå at minst 1 FAU-representant fra hver klasse må møte, helst begge, og helst også avtroppende. Det er også mulig for andre å være med for å få informasjon om FAU sitt arbeid. Anbefaler avtroppende FAU-representant å delta.

**Velkomstbrev**: Vi skal lagre velkomstbrevet under Filer i spond slik at alle får tilgang til det. Utført.

**Allmøte-planlegging, forslag til agenda**:

**Skolens ledelse informerer** - Økonomi, eventuelle SFO-kutt. Hva ønsker skolen at FAU bidrar med. Eventuell annen info. Skolens policy på nettbrett.

**Valg av ny leder som også skal sitte i SU**

**Informasjon om hver gruppe**

**Valg nye ansvarsgrupper og trinnrepresentanter**

**Hans Olav** informerer Dorthe om møtet, når det starter, at hun har en halvtime til å presentere sine punkter, hva vi ønsker info om.

**Elisabeth** lager presentasjonen, og ber ansvarsgruppene gi litt info om sitt arbeid.

**Etterskrift**: vedtektene til Rasta FAU er her: <https://www.lorenskog.kommune.no/rasta-skole/for-elever-og-foresatte/rad-og-utvalg/foreldrenes-arbeidsutvalg-fau/vedtekter-fau-rasta-skole/>

Der står det at det skal være 2 representanter til SU (samarbeidsutvalget), og at leder har en av disse. I tillegg skal det være 2 personlige vararepresentanter for Samarbeidsutvalget.